open-index/open-wikipedia-markdown huggingface dataset:
Sosialistinen patriotismi

**Sosialistinen patriotismi** on käsite, jossa sosialismi ja patriotismi yhdistyvät. Sosialistisella patriotismilla tarkoitetaan patriotismia sosialistista isänmaata kohtaan. Kommunistit katsovat sosialistisen isänmaan olevan ”tukikohta” maailmanvallankumoukselle. Tämä tarkoittaa, että sosialistinen patriotismi on samalla sekä sosialistisen isänmaan puolustamista että internationalistista maailmanvallankumouksen tukemista.

Ensimmäisen maailmansodan aikana Vladimir Lenin ja muut vallankumoukselliset sosialistit kutsuivat kotimaidensa kapitalistihallituksia puolustaneita sosialidemokraatteja sosiali-patriooteiksi. Sosialistisella patriotismilla oli myönteinen merkitys, kun taas *sosiali-patriotismilla* viitattiin negatiivisesti sosialidemokraatteihin, jotka kannattivat ensimmäiseen maailmansotaan osallistumista. Bolševikit kannattivat niin sanottua vallankumouksellista defaitismia. Lokakuun vallankumouksen jälkeen sosialistisen patriotismin termi vakiintui ja siitä muodostui myöhemmin myönteinen ilmaus, jolla kuvattiin neuvostokansalaisen isänmaallisuutta.

## Patriotismi tai defaitismi

Kommunistien mukaan ylempien valtaluokkien päämääriä ajavan sodan häviäminen ajoi työväenluokan ja vallankumouksellisten asiaa. Leninin mukaan esimerkiksi japanilainen porvarisluokka edisti venäläisen työväenluokan ja samalla vallankumouksellisen asiaa voittaessaan Venäjän–Japanin sodan 1905. Ensimmäiseen maailmansotaan mennessä sosialististen suuntausten ero oli kasvanut. Sosialidemokraattiset menševikit kannattivat sotavalmisteluja kun vallankumoukselliset bolševikit tukeutuivat defaitismiin. Sodan sytyttyä osa menševikeistä loikkasi bolševikkeihin loppujen osallistuessa sotaponnistukseen.

Vuoden 1917 lokakuun vallankumouksen jälkeen menševikit jakautuivat Venäjän sisällissodan eri puolille. Bolševikkien voitettua mensevismiä ruvettiin purkamaan ja lopulta Venäjän sosiaalidemokraattinen työväenpuolue kiellettiin vuonna 1921. Koska kommunistit pyrkivät maailmanvallankumoukseen ilman rajoja, käsitteitä isänmaa ja isänmaallisuus pidettiin alkuun taantumuksellisina ja vastavallankumouksellisina. Karl Marxin ja Friedrich Engelsin mukaan ”proletariaatilla ei ole isänmaata”.

## Termin uusi nousu
1920-luvulla kävi ilmi, ettei maailmanvallankumous tule toteutumaan niin nopeasti kuin kommunistit olivat otaksuneet. Josif Stalinin aikana ruvettiin ajattelemaan, että Neuvostoliitto toimisi lopulta koittavan maailmanvallankumouksen keskuksena ja airuena. Hakiessaan kansansuosiota vielä epävakaalle järjestelmälle Stalin alkoi palauttaa kansallishenkeä. Porvarillinen nationalismi säilyi yhä vastavallankumouksellisena käsitteenä, mutta sosialistisesta patriotismista tuli nyt yksi edellytyksistä mallikansalaisuudelle. Näin Marxin ja Engelsin ajatus isänmaattomasta proletariaatista korvattiin uudella lauseella ”Neuvostoliitto on maailman proletariaatin isänmaa”.

Neuvostoliittolaiset käyttivät osallistumisestaan toiseen maailmansotaan nimeä suuri isänmaallinen sota.

## Lähteet

* 
* 

### Viitteet
Sotilas ilman menneisyyttä

**Sotilas ilman menneisyyttä** () on italialaisen kirjailijan ja kielenkääntäjän Diego Maranin osittain Suomeen sijoittuva romaani. Se on saanut useita palkintoja, muun muassa yhden Italian arvostetuimmista kirjallisuuspalkinnoista, *Premio Grinzane Cavour*, vuonna 2001. Teos julkaistiin suomeksi vuonna 2003 Leena Taavitsainen-Petäjän kääntämänä.

## Juoni

Teos kertoo haavoittuneesta muistinsa menettäneestä miehestä, joka tuodaan suomalaisen lääkärin hoidettavaksi Triesten sotilassairaalaan Italiaan vuonna 1943. Koska miehellä on päällään Suomen armeijan sotilaspuku, jossa lukee nimi Sampo Karjalainen, lääkäri päättää siirtää hänet hoitoon Helsinkiin, toivoen että kotimaan ympäristö ja sen tutut ärsykkeet auttaisivat miehen muistia palautumaan. 

Mies matkustaa Suomeen ja alkaa etsiä juuriaan. Hän opiskelee suomen kieltä ja tutustuu Olof Koskela -nimiseen pappiin, jonka koskenkorvanhuuruiset innostuneet privaattiluennot auttavat häntä pääsemään sisälle Kalevalan maailmaan. Myöhemmin päähenkilö tutustuu sairaanhoitajaan nimeltä Ilma Koivisto, mutta koska mies tunne edes itseään, hänen on äärimmäisen vaikeaa päästää ketään toista lähelleen, puhumattakaan seurustelusuhteeseen antautumisesta. Aivan romaanin lopussa Sampo Karjalaisen arvoitus alkaa paljastua.

## Lähteet
Charles Einstein

**Charles Einstein** (2. elokuuta 1928 Boston, Massachusetts – 7. maaliskuuta 2007 Michigan City, Indiana) oli yhdysvaltalainen toimittaja ja erityisesti urheilutoimittaja. Hän kirjoitti muun muassa romaanin *The Bloody Spur*, johon Fritz Langin ohjaama elokuva *[[Huulipunamurhaaja]]* perustuu. Hänen isänsä oli koomikko Harry Parke, ja Albert Brooks on hänen velipuolensa.

## Teokset
* The Bloody Spur, romaani, Dell 1953; uusi painos nimellä *While the City Sleeps* (Dell D86, 1956)
* Wiretap!, romaani, Dell First Edition, 1955
* The Last Laugh, romaani, Dell, 1956
* No Time at All, romaani, Simon & Schuster, 1957. Dell, 1958.
* The Naked City (co) Dell First Editon A180, 1959. Kertomukset perustuvat Stirling Silliphantin televisiokäsikirjoituksiin.
** “And a Merry Christmas to the Force on Patrol”
** “Lady Bug, Lady Bug…”
** Line of Duty
** Meridian
** Nickel Ride
** The Other Face of Goodness
** Susquehanna 7-8367
** The Violent Circle
* The Blackjack Hijack, romaani, Random House, 1976. Fawcett Crest,

## Lähteet

## Aiheesta muualla
*Wallace Stroby: Charles Einstein 1926–2007
Alcides Ghiggia

**Alcides Edgardo Ghiggia** (22. joulukuuta 1926 Montevideo, Uruguay – 16. heinäkuuta 2015 Uruguay) oli uruguaylais-italialainen jalkapalloilija. Hän edusti Uruguayta Brasilian MM-kisoissa 1950 ja teki ratkaisevan 2–1-maalin loppusarjan ottelussa, joka varmisti Uruguayn voiton Brasiliasta. Koko turnauksessa Ghiggia pelasi neljä ottelua ja teki niissä neljä maalia.

Ghiggia kuoli 16. heinäkuuta 2015. Hän oli Uruguayn legendaarisen mestarijoukkueen viimeinen elossa ollut pelaaja. Kuolinpäivä on sama kuin loppuottelun voitto vuonna 1950, siis tasan 65 vuotta myöhemmin.

## Lähteet

## Aiheesta muualla
Herman’s Hermits (albumi)

**Herman’s Hermits** on samannimisen brittiläisen yhtyeen vuonna 1965 julkaistu debyyttialbumi. Sille sisältyvät suuret hitit ”I’m into Something Good” ja ”Mrs. Brown, You’ve Got a Lovely Daughter”.

## Kappaleet
#I’m into Something Good 
#Mrs. Brown, You’ve Got a Lovely Daughter 
#Kansas City Loving 
#I Wonder 
#Sea Cruise 
#Walking with My Angel
#Show Me Girl 
#I Understand (Just How You Feel) 
#Mother-in-Law 
#Your Hand in Mine 
#I Know Why 
#Thinking of You

## Lähteet
Aleksi (Joensuun piispa)

**Aleksi** (siviilinimeltään **Pertti Rantala**; 13. huhtikuuta 1941 Liperi – 22. tammikuuta 1984 Joensuu) oli Suomen ortodoksisen kirkon apulaispiispa.

Pertti Rantala valmistui kuusiluokkaisesta pappisseminaarista vuonna 1966. Hän toimi uskonnonopettajana Jyväskylässä vuoteen 1973 ja oli kesälomiensa aikana kanttorina Valamon luostarissa. Hän oli kiinnostunut kirkkoslaavista. Igumeni Simforian opetti hänelle kieltä ja luostariperinnettä. Rantala avusti kanttoriosaamisellaan myös Lintulan luostaria.

Kun apulaispiispa Leo valittiin Oulun metropoliitaksi, hänen tilalleen apulaispiispan virkaan valittiin Pertti Rantala. Hän vihkiytyi munkiksi nimellä Aleksi, ja sen jälkeen hänet vihittiin diakoniksi, papiksi, arkkimandriitaksi ja lopulta piispaksi Valamon luostarissa. Piispallisen päähineen eli mitran hänelle tekivät Lintulan nunnat.

Kirkon sisällä puhuttiin, että arkkipiispa Paavali kasvattaisi Aleksista hänen seuraajaansa samalla tavoin kuin arkkipiispa Herman oli menetellyt vuosina 1955–1960. Hän oli syksyllä 1981 Moskovassa Suomen kirkon edustajana ortodoksien ja vanhauskoisten välisissä neuvotteluissa Moskovassa.

Aleksi kuoli Joensuussa 22. tammikuuta 1984 vakavan sairauden johdosta. Hänen hautansa on Valamon luostarissa Heinävedellä.

## Viitteet

## Muuta kirjallisuutta
* *Сойко Б., прот.* К кончине иерарха Православной Церкви Финляндии // Журнал Московской Патриархии. — 1984. — № 5. — С. 62—64.
Myllyjärvi (Espoo, Röylä)

**Myllyjärvi** () on pieni järvi Espoossa Röylän kaupunginosassa, Bodominjärven pohjoispuolella.

Espoossa on kolme Myllyjärveä. Lahnuksen Myllyjärvi (10&nbsp;ha) on suurin Espoon Myllyjärvistä, niistä toiseksi suurin Myllyjärvi (5&nbsp;ha) sijaitsee Röylässä ja pienin Myllyjärvi (1&nbsp;ha) puolestaan Velskolassa.

Myllyjärven pinta-ala on 5,37 hehtaaria. Sen pituus on noin 400 metriä ja leveys noin 200 metriä. Järvellä ei ole saaria. Rantaviivan pituus on 1,2 kilometriä.

Myllyjärven rannat kuuluvat etelärantoja lukuun ottamatta luonnonsuojelualueeseen. Järvi on vanhan metsän ympäröimä, ja se sijaitsee korkean mäen päällä. Järven itärannalla on myös pieni uimaranta laitureineen. Mäen etelärinteellä kasvaa vanha kuusimetsä, jonka alikasvustona kasvaa suuria luonnonvaraisia pähkinäpensaita ja muutamia vaahteroita. Myös metsän vanhat kuuset, männyt ja vielä pystyssä suuret seisovat kelopuut ovat näyttäviä. Aluskasvillisuudesta löytyvät niin kallioimarre, sinivuokko, hiirenporras kuin mustikkakin.

Myllyjärvi kuuluu Espoojoen valuma-alueeseen (vesistöaluetunnus 81.055). Järven vedenpinnan korkeus on 58,1 metriä mpy. Myllyjärvi laskee sen kaakkoispäästä lähtevää Myllyojaa pitkin. Myllyoja yhtyy Lukbäckeniin, joka laskee Bodominjärveen.

## Lähteet
Kleiner Perkins Caufield & Byers

**Kleiner Perkins Caufield & Byers** (**KPCB**) on yhdysvaltalainen pääomasijoitusyhtiö, joka toimii venture capital -rahoittajana. Yritys on nimetty sen neljän perustajajäsenen (Eugene Kleiner, Tom Perkins, Frank J. Caufield ja Brook Byers) mukaan. 

Kleiner Perkins Caufield & Byers on Piilaakson vanhimpia venture capital -rahoittajia. Se on rahoittanut toimintavuosiensa aikana yli 300 tieto- ja viestintäteknologia- ja biotekniikkayritystä, joista nimekkäimpinä Amazon.com, AOL, Electronic Arts, Flextronics, Friendster, Genentech, Google, Macromedia, Netscape, Segway ja Sun Microsystems.

## Historia
Eugene Kleiner oli jo 1957 mukana perustamassa Fairchild Semiconductoria, jonka ympärille koko Piilaakson katsotaan kehittyneen. Vuonna 1968 hän sijoitti omia rahojaan Inteliin, ja 1972 perusti Hewlett-Packard -veteraani Tom Perkinsin kanssa Kleiner Perkinsin. Vuonna 1977 Frank J. Caulfield ja Brook Byers valittiin yrityksen nimiosakkaiksi ja näin yhtiö sai nykyisen nimensä.

## Osakkaat

Entinen Yhdysvaltain varapresidentti Al Gore on ollut marraskuusta 2007 lähtien Kleiner Perkins Caufield & Byersin osakas. Entinen Yhdysvaltain ulkoministeri Colin Powell liittyi yritykseen puolestaan jo kesällä 2005, tittelillä "strategic limited partner". Myös kaksi Sun Microsystemsin neljästä perustajasta, Vinod Khosla ("affiliated partner") ja Bill Joy (osakas) kuuluvat Kleiner Perkins Caufield & Byersin tiimiin.

Vuosina 2006 ja 2007 yrityksen osakas L. John Doerr nimettiin Forbesin maailman 25 parhaan venture capital -kaupantekijän *Midas List* -rankingissa toiseksi. Doerr oli yksi Googlen perustajajäsenistä.

## Lähteet

## Aiheesta muualla
*Kleiner Perkins Caufield & Byers
Gino Colaussi

**Luigi Colàusig** eli **Gino Colaussi** (4. maaliskuuta 1914 Gradisca d’Isonzo, Itävalta-Unkari – 27. heinäkuuta 1991 Villa Opicina, Italia) oli italialainen jalkapalloilija ja jalkapallovalmentaja. Hän voitti maailmanmestaruuden 1938 Ranskan MM-kisoissa. Hän pelasi lopputurnauksessa kolme ottelua ja teki niissä 4 maalia, joista 2 Unkaria vastaan loppuottelussa. Hän voitti myös Juventuksen riveissä Italian cupin 1941–42.

## Lähteet
Rami Rantanen

**Rami Rantanen** (s. 25. marraskuuta 1968 Helsinki) on suomalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja.

Rantasen ura alkoi juniorina Pallokerho-35:ssä, josta hän siirtyi myöhemmin Helsingin Jalkapalloklubin juniorijoukkueisiin. Rantanen nousi HJK:n edustusmiehistöön kaudella 1987, jolla hän voitti heti ensimmäisen mestaruutensa. Myös toinen HJK-kausi päättyi kultaan. Rantanen siirtyi 1989 Lahden Reippaaseen ja sieltä 1991 Kuusysiin, jossa hän voitti taas Suomen mestaruuden. Kaudet 1992–1994 Rantanen pelasi jälleen Helsingin Jalkapalloklubissa. Hän voitti viimeisen mestaruutensa HJK:ssa 1992. HJK:sta Rantanen siirtyi Ruotsin pääsarjassa pelanneeseen Trelleborgiin, jossa hän pelasi kolme vuotta. Palattuaan Suomeen vuonna 1998 Rantasen uudeksi seuraksi tuli PK-35, joka seuraavalla kaudella muuttui FC Jokereiksi. Kaudeksi 2001 hän siirtyi Atlantis FC:hen ja 2002 Atlantiksen liigapaikan perineeseen AC Allianssiin. Hän lopetti uransa kauden 2004 päätteeksi. Neljän mestaruuden lisäksi Rantanen voitti Suomen Cupin HJK:n, Jokerien ja Atlantiksen riveissä. Kaikkiaan hän pelasi uransa aikana 322 pääsarjatason ottelua Suomessa.

Rantanen pelasi maajoukkueessa 18 A-maaottelua vuosina 1993–2001.

Rantasen lapsista Amanda Rantanen ja Daniel Rantanen ovat tunnettuja jalkapalloilijoita.
## Lähteet
Matti Kinnunen

**Matti Kinnunen** on seuraavien henkilöiden nimi:

* Matti Kinnunen (1931–2025), ammattiyhdistysjohtaja (TVK)
* Matti Kinnunen (s. 1966), elokuva- ja televisio-ohjaaja
* Matti Kinnunen (s. 1987), lumilautailija
* Matti Kinnunen, suomentaja, historiantutkija ja vapaa toimittaja
* Matti Kinnunen, tennispelaaja
Kara (alue)

**Kara** on yksi Togon viidestä alueesta. Karan asukasluku on vuoden 2022 väestönlaskennan mukaan 985&nbsp;512, ja sen pinta-ala on 11&nbsp;631 km². Alueen pääkaupunki on samanniminen Kara.

Karan alue rajoittuu idässä Beniniin, lännessä Ghanaan, pohjoisessa Savanesin alueeseen ja etelässä Centralen alueeseen.

## Prefektuurit

Karan alue koostuu seitsemästä prefektuurista:
*Assoli
*Bassar
*Binah
*Dankpen
*Doufelgou
*Kéran
*Kozah (myös Koza)

## Lähteet
* statoids.com 

### Viitteet
Maritime

**Maritime** on Togon viidestä alueesta eteläisin. Maritimen asukasluku on vuoden 2022 väestönlaskennan mukaan 3&nbsp;534&nbsp;991, ja sen pinta-ala on 6&nbsp;395 km². Alueen pääkaupunki on Lomé, joka on myös maan pääkaupunki.

Maritimen alue rajoittuu idässä Beniniin, lännessä Ghanaan, pohjoisessa Plateaux’n alueeseen ja etelässä Guineanlahteen.

## Prefektuurit

Maritimen alue jakaantuu kuuteen prefektuuriin ja yhteen erilliseen kuntaan (Lomé):
*Avé
*Golfe
*Lacs
*Vo
*Yoto
*Zio
*Lomé (erillinen kunta, ei prefektuuri)

## Lähteet
* statoids.com 

### Viitteet
Pertti Hemánus

**Pertti Väinämö Hemánus** (3. joulukuuta 1934 Suomusjärvi – 27. joulukuuta 2012 Toijala, Akaa) oli suomalainen yhteiskuntatieteilijä. Hän hoiti Tampereen yliopiston tiedotusopin professuuria vuosina 1973–1997.

## Elämä ja ura
Hemánuksen isä oli kansakoulunopettaja Suomusjärvellä. 10-vuotiaana Hemánus aloitti oppikoulun Salossa. Hän valmistui ylioppilaaksi 1952, yhteiskuntatieteiden kandidaatiksi 1956, lisensiaatiksi 1965 ja tohtoriksi 1966. Hemánus väitteli Tampereen yliopistosta ensimmäiseksi suomalaiseksi lehdistö- ja tiedotusopin tohtoriksi. Hänen väitöskirjansa aiheena oli rikosaineisto Helsingin sanomalehdissä.

Työuransa alussa Hemánus työskenteli sanomalehtitoimittajana ja mainostekstien kirjoittajana. Vuosina 1967–1970 hän toimi Yleisradiossa ohjelmatoiminnan koordinaattorina Eino S. Revon pääjohtajakaudella. Hemánus kirjoitti ajanjaksosta kirjan *Reporadion nousu ja tuho* (1972).

Vuonna 1973 Hemánus nimitettiin Tampereen yliopiston tiedotusopin professoriksi, kun viran edellinen haltija Raino Vehmas oli pyytänyt eroa. Toinen tiedotusopin professori oli tuohon aikaan Kaarle Nordenstreng. Hemánus jatkoi tehtävässä vuoteen 1997.

Hemánuksen kolumneja julkaisivat muun muassa *[[Kaleva (sanomalehti)|Kaleva]]* ja *[[Kotimaa (sanomalehti)|Kotimaa]]*, ja hän kirjoitti myös yliopistoympäristöön sijoittuvia salapoliisiromaaneja.

Pertti Hemánuksen poika on ohjaaja Juha Hemánus.

## Teoksia
### Tietokirjallisuus
* 
* 
* 
* 
* 
* 
* 
* 

### Kaunokirjallisuus
* 
* 
* 
* 
* 

## Lähteet

## Aiheesta muualla
* 
*
Centrale (Togo)

**Centrale** on yksi Togon viidestä alueesta. Centralen asukasluku on vuoden 2022 väestönlaskennan mukaan 795&nbsp;529, ja sen pinta-ala on 13&nbsp;182 km². Alueen pääkaupunki on Sokodé.

Centralen alue rajoittuu idässä Beniniin, lännessä Ghanaan, pohjoisessa Karan alueeseen ja etelässä Plateaux’n alueeseen.

## Prefektuurit
Centralen alue jakaantuu viiteen prefektuuriin:
*Blitta
*Mô
*Sotouboua
*Tchamba
*Tchaoudjo

## Lähteet
* statoids.com 

### Viitteet
Peltolude

**Peltolude** (*Lygus rugulipennis*) on Suomen yleisimpiä ludelajeja. Laji on tunnettu viljelytuholaisena. Niittyluteiden (*Lygus*) suvun luteiden tunnistaminen on vaikeaa. Kansainvälisissä hakemistoissa lajista käytetään usein nimeä **karvaniittylude** (esimerkiksi https://gd.eppo.int/taxon/LYGURU), vaikka tätä nimeä ei suomalaisista lähteistä löydykään.

## Ulkonäkö
Pituus 4,7 mm - 5,7 mm Peltolude kuuluu niittyluteiden suvun vaikeasti määritettäviin lajeihin. Se on suvun luteista selvästi karvaisin. Sen peitinsiipien tiheä karvapeite onkin lajin paras tuntomerkki. Väritys vaihtelee harmaankellertävästä punertavaan, mutta useimmin lajin yleisväri on vaalean kellanrusehtava. Pikkukilvellä ei yleensä ole selkeää vaaleaa V-kuviota, vaan vaalea alue on jakautunut pienempiin kuvioihin. 

Peltolude muistuttaa hyvin paljon yleistä ketoludetta (*Lygus pratensis*).

## Levinneisyys
Laji esiintyy runsaslukuisena koko maassa.

## Elinympäristö
Erilaiset avoimet ympäristöt.

## Elintavat
Laji kelpuuttaa ravintokasveiksi satoja kasvilajeja suosien asteri- (Asteraceae), ristikukkais- (Brassicaceae) ja hernekasveja (Fabaceae). Peltolude vioittaa perunoita, omenoita, mansikoita ja muita marjakasveja, sekä vihanneksia, sokerijuurikkaita, ristikukkaisia öljykasveja ja puiden taimia imemällä kasvin nesteitä ja vioittamalla samalla kukkia ja kasvupisteitä.

## Lähteet

## Aiheesta muualla
*Laji.fi: Peltolude (''Lygus rugulipennis'')
*Ötökkätieto: Peltolude (''Lygus rugulipennis'')
*MTT: Peltolude (''Lygus rugulipennis'')
*TärkkiNetti: Peltolude
*Metla: Peltolude (''Lygus rugulipennis'') 
*Farmit: Peltolude (''Lygus rugulipennis'')
*ITIS: Lygus rugulipennis 
*Centre for Agriculture and Biosciences International (CABI): Lygus rugulipennis (bishop bug) 
*Pherobase: Semiochemicals of Lygus rugulipennis, the European tarnished plant bug
Conor Venture Partners

**Conor Venture Partners** on suomalainen pääomasijoitusyhtiö, joka toimii venture capital -rahoittajana. Se sijoittaa alkaviin suomalaisiin, ruotsalaisiin ja baltialaisiin teknologia-alan kasvuyrityksiin. Yritys aloitti toimintansa vuodenvaihteessa 2006, jolloin sen ensimmäiseen sijoitusrahastoon Conor Technology Fund I Ky:hyn kerättiin 16 miljoonan euron potti (sijoittajina Etera, Alexander Ehrnroothin Atine Group ja Suomen Teollisuussijoitus).

Conor on toteuttanut useita sijoituskierroksia Index Venturesin, Northzone Venturesin ja Suomen Teollisuussijoituksen kanssa.

## Osakkaat
Conor Venture Partnersin osakkaat ovat Jari Mieskonen ja Manu Mäkelä. He työskentelivät aiemmin Eqvitec Partnersissa, Mäkelä myös Holtron Venturesissa. Aiemmin osakkaana oli myös Sami Ahvenniemi.

## Lähteet

## Aiheesta muualla
*Conor Venture Partners
Wolfram Alpha

**Wolfram Alpha** (myös muodossa **WolframAlpha** tai **Wolfram|Alpha**) on Wolfram Researchin kehittelemä haku- ja vastauskone, joka julkaistiin 15.5.2009. Wolfram Alphan toiminta pohjautuu Wolfram Researchin kehittelemään Mathematica-laskentaohjelmaan tiedon etsimisessä ja käsittelyssä.  

Vastauskoneelle voi esittää yksittäisten hakusanojen lisäksi myös suoria kysymyslauseita, joihin se etsii vastausta tietokannoistaan. Muista hakukoneista eroten Wolfram Alpha ei anna vastausta linkkilistana, vaan mm. numeroina, taulukkoina ja kuvina.  Lisäksi Wolfram Alpha pystyy suorittamaan symbolista ja numeerista laskentaa sekä piirtämään kuvaajia annetuista funktioista.

## Lähteet

## Aiheesta muualla
* WolframAlpha
Triskaidekafobia

**Triskaidekafobia** on luvun 13 taikauskoista pelkoa, jota esiintyy lähinnä länsimaissa. Luku koetaan pahaenteiseksi, ja esimerkiksi asuminen hotellihuoneessa numero 13 tuntuu tämän vuoksi vaikealta tai pelottavalta.

Lähinnä Yhdysvalloissa usein hotelleista ja muista rakennuksista on tämän vuoksi jätetty välistä pois kerrosluku 13 ja huone numero 13. Myös matkustajalentokoneissa vältetään 13. rivinumeroa. Lisäksi Formula 1:ssä kellään kuljettajalla ei ole autoa numero 13.

Triskaidekafobian erikoismuoto on paraskavedekatriafobia, jossa pelko kohdistuu erityisesti kuukauden 13. päivän osumiseen perjantaille.

Itä-Aasiassa vastaava pelko on tetrafobia, joka kohdistuu numeroon 4. Italiassa taas epäonnenlukuna pidetään seitsemäätoista.

## Katso myös
* Temppeliherrain ritarikunta – Ranskan kuningas Filip IV vangitutti kaikki Ranskan temppeliherrat perjantaina 13. lokakuuta vuonna 1307. Tämän vuoksi Välimeren maissa lukua 13 pidetään myös hyvän onnen lukuna.

## Lähteet
Shap-’ng Tsai

**Shap-'ng Tsai** oli kiinalainen merirosvo, joka komensi noin 70 džonkkia Etelä-Kiinan merellä vuosina 1845–1859. Hänen toimintansa keskittyi Tien-paihin, joka sijaitsee noin 290 kilometriä Hongkongista länteen. Läheiset rannikkokylät ja kauppiaat maksoivat Shap-'ng Tsaille suojelurahaa saadakseen olla rauhassa. Shap-'ng Tsai kaappasi häntä jahdanneet Kiinan sotalaivat, ja niiden päällystö otettiin panttivangiksi. Kiinan hallitus tarjosi anteeksipyyntöä ja sotilasarvoa, joista Shap-'ng Tsai kuitenkin kieltäytyi.

## Merirosvouran loppu
Keväällä 1849 Shap-'ng Tsaita syytettiin yhden yhdysvaltalaisaluksen ja kolmen oopiumia kuljettaneen brittiläisaluksen upottamisesta. Syyskuussa 1849 laivueellinen brittiläisaluksia meni Tien-paihin, josta löytyi sata kaapattua alusta, joista merirosvot olivat vaatineet lunnaita. Merirosvoja ei löytynyt. Lokakuussa 1849 kolme brittialusta jahtasi Shap-'ng Tsaita ja hänen merirosvojaan Vietnamin Hải Phòngin saarille ja kanaville. Siellä merirosvot ja britit kävivät kahden päivän taistelun, ja myöhemmin britit ilmoittivat tuhonneensa taistelussa 58 džonkkia sekä niiden 1&nbsp;200 kanuunaa ja 3&nbsp;000 hengen miehistön. Shap-'ng Tsai onnistui pakenemaan paikalta mukanaan kuusi pienempää džonkkia ja 400 hengen miehistö. Myöhemmin Shap-'ng Tsai antautui Kiinan viranomaisille ja otti vastaan Kiinan aiemmin tarjoaman sotilasarvon.

## Lähteet
Marie Laforêt

**Marie Laforêt** (**Maïtèna Marie Brigitte Doumenach**; (5. lokakuuta 1939 Soulac-sur-Mer, Ranska – 2. marraskuuta 2019 Genolier, Sveitsi) oli ranskalainen laulaja ja näyttelijä.

Laforêt syntyi Ranskassa armenialaistaustaiseen perheeseen. Hän osallistui vuonna 1959 kykyjenetsintäkilpailuun ja sai sitä kautta roolin ensimmäisessä elokuvassaan: René Clémentin ohjaamassa Patricia Highsmith -filmatisoinnissa *[[Kuuma aurinko]]* (1959), jossa hänen vastanäyttelijänään toimi Alain Delon. Laforêt’n laulajanura avautui hänen toisen elokuvansa *[[Saint-Tropez Blues]]* (1960) myötä hänen laulettuaan elokuvan tunnuskappaleen.

Laforêt meni naimisiin ohjaaja Jean-Gabriel Albicoccon kanssa 1960, mutta liitto päättyi myöhemmin eroon. Albicocco ohjasi vaimoaan ensimmäistä kertaa elokuvassa *[[Kultasilmäinen tyttö]]* (*La Fille aux yeux d’or*, 1961), jonka mukaan näyttelijä sai lempinimensä ”kultasilmäinen tyttö”. Sittemmin Laforêt on esiintynyt säännöllisesti valkokankaalla. Häntä ovat ohjanneet muun muassa Claude Chabrol (*[[Punaiset rubiinit]]*, 1965) ja Georges Lautner (*[[Iso kala koukussa]]*, 1990). Teatterissa hän on esittänyt esimerkiksi Maria Callasta *Mestariluokassa* (1999) Pariisissa.

Laulajana Laforêt on monipuolinen. Hän on esittänyt muun muassa folkia, rockia ja popia. ”Mon amour, mon ami” (1967) on muodostunut pieneksi popklassikoksi, jonka coverversion on levyttänyt esimerkiksi Carla Bruni. ”Je voudrais tant que tu comprennes” (1966) on Francis Lain sävellys. Laforêt’n suurimmaksi hitiksi lienee noussut ”Il a neigé sur Yesterday” (1977), jonka aiheena on The Beatlesin hajoaminen. 

Myös Laforêt’n monet coverkappaleet ovat kohonneet maineeseen. Esimerkiksi vuoden 1973 suosittu ”Viens, viens” on käännösiskelmä brittiläisen Simon Butterflyn kappaleesta ”Rain, Rain, Rain”. Laforêt on duetoinut ”Summer Winen” ranskankielisen version ”Le vin de l’été” (1969) Gérard Kleinin kanssa.

Laforêt muutti Geneveen 1978, minkä jälkeen hän vähensi laulamistaan tuntuvasti. Hänellä oli myös Sveitsin kansalaisuus. 

## Lähteet

## Aiheesta muualla

*  
*
Ranskankielinen Amerikka

**Ranskalainen Amerikka** (), käsittää Amerikassa asuvat ranskankieliset, joiden sukujuuret ovat Pohjois-Amerikan Uudessa Ranskassa ja sitä kautta entisessä emämaassa Ranskassa. Kanadassa sijaitsevaa Québecin provinssia pidetään yleisesti kulttuurin keskittymänä, mutta alue käsittää myös osia Yhdysvaltojen Louisianasta ja Haitin tasavallan. Ranskankielinen yhteisö kutsuu itseään Pohjois-Amerikan mantereella nimellä *Ordre des francophones d’Amériques*.

## Yhteisöt ja diasporat

* Québec
* Acadia (Acadialaiset)
* Acadiana
* Métisit
* Haiti
* Ranskan Guayana
* Martinique
* Guadeloupe
* Ranskan Louisiana
Sissi (elokuvasarja)

**Sissi-elokuvasarja** on Ernst Marischkan vuosina 1955–1957 ohjaama itävaltalainen elokuvatrilogia, joka kuvaa romantisoidusti Itävallan keisarinnan Elisabetin nuoruusvuosia. Päärooli Sissiksi kutsuttuna Elisabetina nosti teini-ikäisen Romy Schneiderin maailmanmaineeseen.

Elokuvasarjan ensimmäisessä osassa Sissi on vielä naimaton prinsessa, mutta hän kihlautuu ja avioituu Itävallan keisarin Frans Joosefin kanssa ja kohoaa keisarinnaksi. Toinen osa kuvaa Sissin avioelämää ja taistelua hovin byrokratian ja hovietiketin syövereissä. Frans Joosefia trilogiassa esittää Karlheinz Böhm.

## Pääosat

Elokuvasarja koostuu seuraavista elokuvista:

* *Sissi* (*Sissi*, 1955) 
* *Sissi – nuori keisarinna* (*Sissi – Die junge Kaiserin*, 1956) 
* *Sissi – keisarinnan kohtalonvuodet* (*Sissi – Schicksalsjahre einer Kaiserin*, 1957).

Romy Schneider palasi keisarinna Elisabetin rooliin vielä 15 vuotta myöhemmin Luchino Viscontin elokuvassa *Ludwig II* (1972).

## Arvioita
*[[Video-opas|Video-oppaassa]]* vuodelta 1994 Bello Romano pitää trilogian kahta ensimmäistä, suomenkielisinä VHS-videoina julkaistua elokuvaa auttamattomasti vanhentuneina mutta puitteiltaan upeina menneen maailman satudraamoina. Hän antaa molemmille elokuville kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla

* ''Sissi''-sarjan saksankielinen kotisivu
Gijs van Lennep

**Jonkheer Gijsbert Van Lennep** (s. 16. maaliskuuta 1942) on entinen hollantilainen F1-kuljettaja. 

Hän osallistui kymmeneen F1-osakilpailuun kausilla 1971 ja 1973–1975. Hän saavutti 2 MM-pistettä ajamalla kuudenneksi Hollannin GP:ssä 1973 ja Saksan GP:ssä 1975.Lennep osallistui kuuteen MM-sarjan ulkopuoliseen kilpailuun sijoittuen parhaimmillaan seitsemänneksi.

Ennen Formula 1:iä Lennep kilpaili Porschen urheiluautotiimissä vuonna 1967 ja otti Vic Elfordin kanssa 910:sten luokkavoiton Mugellon radalla. Vuonna 1970 hän ajoi Hans Laineen parina Antti Aarnio-Wihurin AAW Racing Teamissa. Hän voitti Le Mansin 24 tunnin ajon vuonna 1971 Helmut Markon kanssa. Heidän ajama 5&nbsp;335 km:n ennätys oli voimassa vuoteen 2010 asti. Lennep uusi voittonsa vuonna 1976 Jacky Ickxin kanssa, jonka jälkeen hän ilmoitti eläköityvänsä kilpa-autoilun parista.

Lennep voitti Targa Florion kilpailun vuonna 1973 Herbert Müllerin kanssa. Hän voitti myös Britannian F5000-mestaruuden vuonna 1972.

## Formula 1 -tulokset

## Lähteet

## Aiheesta muualla
Basil van Rooyen

**Basil van Rooyen** (19. huhtikuuta 1939 Johannesburg, Etelä-Afrikka – 14. syyskuuta 2023) oli eteläafrikkalainen F1-kuljettaja. Hän osallistui kahteen F1-osakilpailuun kausina 1968–1969. Hän keskeytti molemmissa eikä saavuttanut pisteitä.

Rooyen kilpaili myös saloon races ja Formula Atlantic -sarjoissa. Hän asui sittemmin St Ivesissä Sydneyssä.

## Lähteet
Hiirirouva ja ruusupensaan viisaat

**Hiirirouva ja ruusupensaan viisaat** () on yhdysvaltalaisen Robert C. O'Brienin kirjoittama nuorten tieteisromaani. Englanninkielinen alkuteos julkaistiin vuonna 1971 ja suomennos 1977. Romaanista on tehty vuonna 1982 ensi-iltansa saanut animaatioelokuva *[[NIMH – rouva Brisby ja hänen salainen maailmansa]]*.

## Juoni

Kirjan päähenkilö rouva Frisby on maalaistalon pihamaalla lastensa kanssa asuva hiiri. Perheen pitäisi muuttaa maatilan kevättöiden tieltä pois, mutta Timothy-poika on sairastunut keuhkokuumeeseen eikä ehkä selviäisi muutosta öiden ollessa vielä kylmiä. Rouva Frisby lähtee etsimään apua pojalleen. Apu löytyy yllättävältä taholta: suuren ruusupensaan alla asuvilta rotilta, joita muut alueella asuvat eläimet karttavat. Rouva Frisbyn tutustuessa rottiin selviää myös merkillisiä asioita hänen kuolleen miehensä Jonathan Frisbyn menneisyydestä.

## Lähteet
Sissi (täsmennyssivu)

**Sissi** voi tarkoittaa seuraavia asioita:

* sissi, sissisodan taistelija
* Sissi, naisen etunimi
* *[[Sissi (albumi)|Sissi]]*, Dave Lindholmin musiikkialbumi vuodelta 1987
* *[[Sissi (elokuvasarja)|Sissi]]*, itävaltalainen elokuvasarja vuosilta 1955–1957
* Sissi tai Sisi, Itävallan keisarinnan Elisabetin (1837–1898) lempinimi
* Sissi, pakinoitsija Eino Railon käyttämä nimimerkki.
Vaalioikeus

**Vaalioikeus** tarkoittaa oikeutta äänestää vaaleissa ja olla niissä ehdokkaana eli äänioikeutta ja vaalikelpoisuutta. Suomessa vaalioikeus on kaikilla yhtäläinen, ja se vahvistettiin sekä äänioikeuden että vaalikelpoisuuden osalta, kun valtiopäiväjärjestys ja vaalilaki hyväksyttiin 1. kesäkuuta 1906 ja Suomen suuriruhtinas Nikolai II vahvisti ne 20. heinäkuuta 1906.

## Lähteet
Otto (major domus)

**Otto** (k. 643 tai 644) oli Austrasian major domus eli käskynhaltija vuosina 640–643. Edellisen major domuksen Pipin I:n kuoltua Otto onnistui saamaan viran haltuunsa ennen Pipinin poikaa Grimoaldia. Ilmeisesti Grimoald murhautti Oton.
Karvakarhunsammal

**Karvakarhunsammal** (*Polytrichum piliferum*) on kuivilla paikoilla kasvava pienikokoinen karhunsammal. Se on väriltään ruskehtavan vihreä. Sen lehden reunat ovat kääntyneet lehden päälle ja lehdet ovat yläpinnalta kiiltävät. Sen lehtien kärjessä on valkoinen kärkikarva. Karvakarhunsammal on yleinen koko Suomessa.

Karvakarhunsammal muistuttaa kangaskarhunsammalta (*Polytrichum juniperinum*).

## Lähteet

## Aiheesta muualla
*Pinkka, Lajituntemuksen oppimisympäristö: Karvakarhunsammal (''Polytrichum piliferum'')
*UPM-Kymmene: Metsiemme sammaleita (pdf)
*United States Department of Agriculture (USDA): Polytrichum piliferum 
*ITIS: Polytrichum piliferum
Télécoms Sans Frontières

**Télécoms Sans Frontières** eli **"Tietoliikenne ilman rajoja"** on satelliittitietoliikennettä ja sen tuomia hyötyjä kehitysmaissa ja kriisialueilla edistävä yleishyödyllinen yhdistys.

Télécoms Sans Frontièresin partnereina ovat YK, EU ja länsimaiden suuret tietoliikenneyhtiöt, joille organisaatio voi olla väylä ko. markkinoille penetraatioon. Vuonna 2009 organisaatio koulutti Väli-Amerikan ja Itä-Aasian maihin 40 tietoliikenneteknikkoa. 

## Lähteet

## Aiheesta muualla
* Organisaation sivusto
Nigerian anglikaanikirkko

**Nigerian anglikaanikirkko** on anglikaanisen yhteisön toiseksi suurin jäsenkirkko, johon kuuluu noin 18 miljoonaa jäsentä Nigerian 140 miljoonasta asukkaasta. Sen priimas on Peter Akinola.

## Aiheesta muualla
*Nigerian kirkon sivusto
Aasialainen influenssa

**Aasialainen influenssa** oli vuosina 1957–1958 pandemiaksi laajentunut influenssaepidemia, jonka viruksen tyyppi on A H2N2. Virus sairastutti arviolta 900 miljoonaa ihmistä ja tappoi maailmanlaajuisesti 1–4 miljoonaa, luultavimmin kaksi miljoonaa henkeä eli moninkertaisesti enemmän kuin normaali kausi-influenssa.

Yhdysvalloissa tauti esiintyi ensi kertaa kesäkuussa 1957 mutta levisi laajalle vasta lokakuussa. Virukseen kuoli eniten ihmisiä syyskuun 1957 ja maaliskuun 1958 välisenä aikana. Yhdysvalloissa kuoli noin 69&nbsp;800 henkeä, mikä oli kaksi kertaa enemmän kuin tavallisessa influenssassa. Yhdysvaltain väestön kuolleisuus tautiin oli 0,04 prosenttia.

Isossa-Britanniassa Englannissa ja Walesissa kuoli noin 30&nbsp;000 ihmistä, ja kuolleisuus tautiin oli 1,3–3,5 tuhatta sairastunutta kohti. Otoksen (29 lääkäriä) mukaan kuolleisuus oli noin 2,3 tuhatta kohti. Tällöin tauti olisi ollut Yhdysvaltain terveysministeriön nykyisin käyttämän asteikon mukaan luokan 2 pandemia.

Suomessa tautiin sairastui noin kolmasosa väestöstä ja kuoli 1&nbsp;300 ihmistä. Suurin osa kuolemista johtui sekundaarisesta bakteerikeuhkokuumeesta. Aasialainen influenssaepidemia oli ensimmäinen, jonka aikana bakteerien aiheuttamia keuhkokuumeita pystyttiin hoitamaan antibiooteilla. Eri puolilla Suomea suljettiin kouluja epidemian vuoksi, ja varuskuntiin järjestettiin ylimääräisiä sairastupia.

## Katso myös
* Hongkongilainen influenssa

## Lähteet

## Aiheesta muualla
* 
*
Mikko Jalonen

**Mikko Jalonen** (s. 8. lokakuuta 1982 Forssa) on suomalainen aktiiviuransa lopettanut koripalloilija. 186 cm pitkän Jalosen kasvattajaseura on Forssan Koripojat.

## Ura

Jalonen aloitti pelaamisen Forssan Koripojissa 7-vuotiaana. Vuonna 2003 hän siirtyi Korihaiden liigamiehistöön. Kahden kauden jälkeen hän siirtyi Turun NMKY:n riveihin, jossa hän voitti Vuoden I-divisioonapelaajan palkinnon kahdesti vuosina 2006 ja 2007. Jalonen teki paluun Korisliigaan vuonna 2008, kun hän meni takaisin kasvattajaseuraansa. Kaudeksi 2009–2010 hän siirtyi Korihaihin yhden vuoden sopimuksella. Hän jatkoi sopimustaan vuonna 2010 yhdellä ja vuonna 2011 kahdella vuodella. Jalonen valittiin kaudella 2010–2011 Korisliigan parhaaksi kuudenneksi pelaajaksi.

Kaudella 2014–2015 Jalonen valittiin Vuoden I-divisioonapelaajaksi. Kesäkuussa 2015 hän teki jatkosopimuksen Korihaiden kanssa. Samoin seuraavalla kaudella.

Kesäkuussa 2016 Jalonen teki Korihaiden kanssa jatkosopimuksen.

Kauden 2016-2017 päätteeksi Jalonen ilmoitti lopettavansa peliuransa. Jalonen pelasi Korihaissa yhteensä 400 virallista ottelua tehden niissä 4554 pistettä, 1037 levypalloa ja 1184 syöttöä. Kaikki lukemat ovat Korihaiden seurahistorian kaikkien aikojen-tilastoissa kymmenen parhaan joukossa.

Kaudella 2020–2021 Jalonen palasi yhden ottelun ajaksi takaisin Korihaihin.

## Saavutukset

* Korisliigan paras kuudes pelaaja 2010–2011
* 4x Vuoden I-divisioonapelaaja 2006, 2007, 2015 ja 2016

## Tilastot

### Runkosarja

### Pudotuspelit

* *O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä*

## Yksityiselämä

Jalonen on koulutukseltaan yhdyskuntatekniikan insinööri ja on työskennellyt muun muassa Uudenkaupungin rakennusmestarina. Hänen perheeseensä kuuluivat vuonna 2015 vaimo ja kolme poikaa.

## Katso myös
* Luettelo 500 syöttöä saavuttaneista Korisliiga-pelaajista

## Lähteet
* Mikko Jalonen Suomen Koripalloliitto

### Viitteet

## Aiheesta muualla
* Mikko Jalonen basketball profile eurobasket.com
Jääkiekon 1. divisioonan maailmanmestaruuskilpailut 2008

**[[Jääkiekon 1. divisioonan maailmanmestaruuskilpailut]] 2008** pelattiin Innsbruckissa, Itävallassa (A-lohko) sekä Sapporossa, Japanissa (B-lohko). Kilpailun voittajina A-sarjaan vuodeksi 2009 nousi Itävalta ja Unkari. 2. divisioonaan putosivat Etelä-Korea ja Viro.

## Osallistuvat joukkueet
;A-lohko
*
*
*
*
*
*
;B-lohko
*
*
*
*
*
*

## Tulokset
### A-lohko
**Sarjataulukko**

**Ottelut**Ottelujen alkamisajat paikallisia aikoja

### B-lohko
**Sarjataulukko**

**Ottelut**Ottelujen alkamisajat paikallisia aikoja

## Lopulliset sijoitukset

## Aiheesta muualla
*A-Lohko IIHF:n sivuilla
*B-Lohko IIHF:n sivuilla
Sinun jälkeesi, Max

**Sinun jälkeesi Max** on Leena Parkkisen esikoisromaani vuodelta 2009. Se valittiin Helsingin Sanomain kirjallisuuspalkinnon saajaksi vuoden parhaana suomenkielisenä esikoisteoksena.

Teoksen päähenkilöinä ovat 1899 syntyneet siamilaiset kaksoset Isaac ja Max, jotka saavat toimeentulonsa sirkuksesta. Parkkinen kirjoittaa heidän esineellistämisestään. Hän kyseenalaistaa normaaliuden ja poikkeavuuden sisällön ja pohtii ihmisen identiteettiä uudesta näkökulmasta.

## Lähteet
Extreme Rules (2009)

**Extreme Rules** on amerikkalaisen vapaapainin järjestämä tapahtuma, joka järjestettiin 7. kesäkuuta 2009. Extreme Rules tapahtumia on ollut vuodesta 2005 lähtien nimellä One Night Stand, mutta nimeksi muutettiin Extreme Rules. Jeff Hardy voitti mestaruuden tikapuut-ottelussa Edgeltä, mutta CM Punk käytti Money in the Bank -salkkunsa ja voitti näin itselleen World Heavyweight Championship-mestaruuden.

## Matsit

## Lähteet
Antichrist (elokuva)

**Antichrist** on Lars von Trierin ohjaama, vuonna 2009 valmistunut elokuva. Elokuvan ovat käsikirjoittaneet von Trier ja Anders Thomas Jensen. Elokuvan pääosissa näyttelevät Willem Dafoe ja Charlotte Gainsbourg.

Elokuva esitettiin ensi kerran 18. toukokuuta 2009 Cannesin elokuvajuhlilla, jossa se sai järkyttyneen vastaanoton väkivaltaisen ja seksuaalisen kuvastonsa takia, ja sen hyväksymistä Cannesiin hämmästeltiin. *Antichrist* sai Pohjoismaiden neuvoston vuoden 2009 elokuvapalkinnon.

Trier leikkaa tuotantoyhtiön ilmoituksen mukaan pahimmat järkytystä aiheuttaneet kohdat pois ja tekee elokuvasta ”katolisen version”, jota voidaan esittää Etelä-Euroopassa ja Yhdysvalloissa.

Gainsbourg sai Cannesissa roolisuorituksestaan parhaan naisnäyttelijän palkinnon.

Elokuvan tekoa on leimannut Trierin masennus ja siitä toipuminen. Hän ei voinut käsien vapinan vuoksi poikkeuksellisesti itse kuvata elokuvaa. Helsingin Sanomien kriitikon Veli-Pekka Lehtosen mukaan elokuvan tausta voi olla vähintään yhtä kiinnostava kuin itse teos.

Ohjaaja on omistanut elokuvan neuvostoelokuvan mestari Andrei Tarkovskille.

## Näyttelijät

## Vastaanotto
Kritiikissä elokuvaa luonnehditaan ahdistavan raa’aksi. Se sai Nyt-liitteen viideltä kriitikolta pistekeskiarvon 3,8. *Turun Sanomien* Tapani Maskulan mielestä ”Antichrist ei rienaa eikä mässäile raakuuksilla, vaikka siinä lyödään otsaa vessanpönttöön, porataan pulttia sääriluuhun ja silvotaan saksilla klitorista”. Hänestä noihin kohtauksiin on mahdotonta samastua, koska jo varhain ohjaaja etäännyttää katsojan tarkkailijaksi. Maskulan mielestä *Antichrist* ei ole virheetön elokuva, mutta se vie yleisönsä ”pari pykälää lähemmäksi pimeyden sydäntä, itsemme ymmärtämistä”.

## Lähteet

## Aiheesta muualla
### Arvostelut
* 
* 
* Tomperi, Tuukka: Antichristus elokuvissa. Niin & näin 1/2010
Kaarina Koivistoinen

**Aune Kaarina Koivistoinen** (ent. **Pajo**, o.s. **Korpinen**, s. 12. syyskuuta 1943 Seinäjoki) on suomalainen liberaali poliitikko. Koivistoinen toimi Liberaalisen kansanpuolueen puheenjohtajana vuosina 1990–1992. Hän on koulutukseltaan filosofian lisensiaatti.

Koivistoinen liittyi LKP:hen vuonna 1972. Hänet valittiin Vantaan kaupunginvaltuustoon vaaleissa 1976. Hän toimi pitkään Liberaalisen kansanpuolueen Naiset -yhdistyksen puheenjohtajana sekä naisjärjestöjen kansallisissa ja kansainvälisissä tehtävissä. Koivistoinen toimi myös puolueensa edustajana muun muassa Liberal Internationalissa, Suomen ETYK-toimikunnassa ja YK:n valtuuskunnassa.

Koivistoinen tutki sisäilman laatua ensimmäisten joukossa Helsingin yliopistossa, ja hän julkaisi tutkimuksen Vantaan koulujen sisäilman laadusta 1986. Hän kirjoitti myös kolumneja ajankohtaisista asioista muun muassa Vantaan Sanomiin ja osallistui Vantaan kunnallispolitiikkaan. 

## Lähteet
Hongkongilainen influenssa

**Hongkongilainen influenssa** oli vuosina 1968–1970 koko maailman kiertänyt influenssa A -pandemia, tyyppiä H3N2. Sen syntypaikasta ei ole varmuutta. Nimensä tauti sai siitä, kun se eristettiin ensimmäisen kerran Hongkongissa 13. heinäkuuta 1968.

Tauti esiintyi kahdessa aallossa, ensin 1968–1969 ja sitten 1969–1970. Se tappoi yli miljoona ihmistä, ehkä jopa neljä miljoonaa, eli se oli influenssapandemiaksi suhteellisen lievä. Kuolemat johtuivat yleensä taudin jälkitaudeista kuten keuhkokuumeesta. Tautiin sairastui koko maailmassa arviolta miljardi ihmistä.

Taudin aiheuttanut H3N2-tyyppinen virus oli muuten sama kuin kymmenisen vuotta aiemmin kiertäneessä aasialaisessa influenssassa (H2N2), mutta sen hemagglutiniini oli muuttunut. Uusi hemagglutiniini oli havaittu aiemmin linnuilla, joista se siirtyi ihmisen virukseen.

Hongkongista virus levisi elokuussa 1968 ensin muualle Kaakkois-Aasiaan, ja seuraavassa kuussa Intiaan, Iraniin ja Australian pohjoisosiin sekä Yhdysvaltoihin. Eurooppaan epidemia saapui toden teolla tammikuussa 1969. Suomessa tauti todettiin esimmäisen kerran samassa kuussa Kaartin pataljoonan varusmiehillä, minkä jälkeen se levisi muualle Suomeen. Epidemia oli Suomessa ohi maaliskuun puolivälissä, jolloin taudin tai jonkin muun influenssan oli sairastanut tilastojen mukaan 31&nbsp;000 suomalaista.

Taudin toinen aalto alkoi maailmalla toukokuussa 1969, ja loppuvuonna tauti palasi myös Eurooppaan. Suomen ensimmäinen toisen aallon tautitapaus havaittiin joulukuussa 1969, ja koko epidemia oli ohi tammikuussa 1970.

Joissain maissa, kuten Yhdysvalloissa ja Kanadassa, epidemian ensimmäinen aalto tappoi enemmän ihmisiä kuin toinen aalto. Päinvastoin kävi esimerkiksi Englannissa ja monessa muussa maassa.

Ensimmäinen rokote tautiin kehitettiin jo elokuussa 1968. Rokote saatiin kuitenkin jakeluun suuremmassa mittakaavassa vasta pandemian huipun aikoihin vuoden 1969 vaihteessa, joten sen hyöty ei ollut paras mahdollinen.

## Lähteet

## Aiheesta muualla
*
Odo (Akvitania)

**Odo** (myös **Eudes** tai **Eudo**; k. 735) oli noin vuodesta 700 lähtien Akvitanian herttua. Hän hallitsi Gallian kaakkoisosaa ja piti pääkaupunkinaan Toulousea.

Odo liittoutui vuonna 718 Neustrian kuninkaan Kilperik II:n ja tämän major domuksen Ragenfridin kanssa Austrasian major domus Kaarle Martelia vastaan. Kilperikin hävittyä Kaarlelle Soissonsissa samana vuonna Odo teki rauhan Kaarlen kanssa.

Odon hallituskausi oli sotaisaa aikaa, ja hän joutui taistelemaan sekä Umaijadeja että frankkeja vastaan. Vuonna 735 Odon syrjäytti hänen poikansa Hunald, ja pian tämän jälkeen Odo kuoli.
Draper Fisher Jurvetson

**Draper Fisher Jurvetson** (**DFJ**) on yhdysvaltalainen pääomasijoitusyhtiö, joka toimii venture capital -rahoittajana. Yhtiön päämaja on Menlo Parkissa, Kaliforniassa. Se hallinnoi noin 4,5 miljardin dollarin sijoitusomaisuutta.

Draper Fisher Jurvetsonin tunnettuihin sijoituksiin kuuluvat muun muassa Hotmail, Overture, Baidu, Skype, Technorati, SugarCRM, Meebo ja Tesla Motors. Yritys on nimetty perustajiensa Timothy C. Draperin, John H. N. Fisherin ja Steve Jurvetsonin mukaan.

## Aiheesta muualla
*Draper Fisher Jurvetson
Alex Soler-Roig

**Alex Soler-Roig** (s. 29. lokakuuta 1932) on entinen espanjalainen F1-kuljettaja. Hän osallistui kymmeneen F1-osakilpailuun kausina 1970–1972. Hän karsiutui neljästi ja keskeytti kuudesti eikä saavuttanut pisteitä.Aika-ajoissa hän oli parhaimmillaan 17:s (Hollannin Grand Prix 1971). Hän osallistui myös useisiin MM-sarjaan kuulumattomiin kilpailuihin.

## Lähteet
Jeff Betancourt

**Jeff Betancourt** on yhdysvaltalainen elokuvaleikkaaja. Hänen leikkaamiaan on neljä 25 eniten ansainneesta yliluonnollista kauhua sisältäneestä elokuvasta. Hän on ohjannut vuonna 2008 valmistuneen videona julkaistun *Boogeyman 2* -elokuvan.

## Aiheesta muualla
*
Talvisota (täsmennyssivu)

**Talvisota** voi tarkoittaa seuraavia:

* talvisota, sota Suomen ja Neuvostoliiton välillä vuosina 1939–1940
* *[[Talvisota (kirja)|Talvisota]]*, Antti Tuurin romaani vuodelta 1984
* ''Talvisota'', Pekka Parikan ohjaama, talvisodasta kertova elokuva vuodelta 1989
* Suomen Talvisota 1939–1940, vuosina 1969–1970 toiminut suomalainen rock-yhtye
* *[[Talvisota (videopeli)|Talvisota]]*, vuoden 1987 strategiapeli 
* , vuoden 2007 strategiapeli. 

## Muuta
Englanninkielinen termi Winter War voi tarkoittaa myös seuraavia:
* Fight Club Finland, showpainitapahtuma
* *Winter War*, Simulations Publicationsin vuoden 1972 lautapeli
* *A Winter War*, Game Research/Designin vuoden 1994 lautapeli
Lanosteroli

**Lanosteroli** (C30H50O) on tetrasyklinen triterpenoidi. Se on yhdiste, josta kaikki steroidit ovat johdannaisia.

## Biosynteesi
Kahden farnesyylipyrofosfaatin kondensoituessa syntyy skvaleenimolekyyli. Varsinainen lanosterolisynttesi tapahtuu yhdeksässä osassa, joista ensimmäisessä skvaleenimono-oksigenaasi eli skvaleeniepoksidaasi hapettaa skvaleenin 2,3-oksidoskvaleeniksi. 2,3-Oksidoskvaleenista muokataan lanosterolisyntaasientsyymin avulla lanosterolia. Rengasmaisen rakenteen syntyminen tapahtuu useassa osassa. Lanosterolimolekyylissä on seitsemän kiraliakeskusta

## Steroidien synteesi
Kaikki steroidit pohjatuvat lanosterolin rakenteeseen, josta ne muokataan erilaisten entsyymien avulla. Lanosterolista muokataan muun muassa kolesterolia yhdeksällätoista itsenäisellä reaktiolla. Näissä tarvittavat entsyymit ovat sitoutuneet eliöiden soluseinämiin.

## Lähteet

## Aiheesta muualla
*Terveysportti: Lanosteroli
*PubChem: Lanosterol 
*DrugBank: Lanosterol 
*Human Metabolome Database: Lanosterin 
*KEGG: Lanosterol
Kava (täsmennyssivu)

**Kava** voi viitata seuraaviin:
* kavapippuri (*Piper methysticum*), pippurikasveihin kuuluva viljelykasvi
* kavahöylä, puuntyöstötyökalu
* Kava, kylä ja maalaiskunta Lihoslavlin piirissä Venäjällä
* Kava, kunta Malissa
* cava, espanjalainen kuohuviinilaji
* KAVA, lyhenteenä:
** KAVA, Kansallinen audiovisuaalinen arkisto, ent. Suomen elokuva-arkisto, nyk. KAVI Kansallinen audiovisuaalinen instituutti
** KAVA, kansantaloustieteen valtakunnallinen jatkokoulutusohjelma
* Kava, sukunimenä:
** Ritva Kava (s. 1944), suomalainen taidehistorioitsija ja museoneuvos, Emil Cedercreutzin museon ent. johtaja
Pál Titkos

**Pál Titkos** (6. tammikuuta 1908, Kelenvölgy, Itävalta-Unkari – 8. lokakuuta 1988, Budapest, Unkari) oli unkarilainen jalkapalloilija ja jalkapallovalmentaja. Hän edusti Unkaria Ranskan MM-kisoissa 1938 ja teki loppuottelussa Italiaa vastaan maalin. Koko turnauksessa Titkos pelasi kaksi ottelua. Seurajoukkue tasolla Titkos edusti budapestilaista MTK Hungária sekä óbudalaista Budai 33:sta. Valmennusurallaan Titkos valmensi mm. Egyptin maajoukkuetta.

## Lähteet
Moisés Solana

**Moisés Solana Arciniega** (26. joulukuuta 1935 – 27. heinäkuuta 1969) oli meksikolainen F1-kuljettaja. Hän osallistui kahdeksaan F1-osakilpailuun kausina 1963–1968. Hän oli parhaimmillaan kymmenes Meksikon GP:ssä 1964, eikä hän saanut urallaan yhtäkään pistettä.

Solana kilpaili myös F2-luokassa vuonna 1968 Lotuksella Jaraman radalla Madridissa. Hän testasi myös Ferrarin F2-autoa ja ajoi Lolalla ja McLarenilla USSRC- ja CanAm-sarjoissa vuosina 1966–1968 voittaen ensimmäisen USRRC pistekilpailun Group 7 -sarjoissa ensimmäisessä kansallisessa kilpailussa Méxicossa. Hän yhä pitää kaikkia ennätyksiä Meksikon tiekilpailukategoriassa ja Meksikon Magdalena Mixhugan radalla.

Solana oli pitkään ainoa kuljettaja, joka on kilpaillut F1-sarjassa autolla numero 13. Tämä tapahtui Meksikon GP:ssä 1963. Numeroa käytettiin F1-sarjan osakilpailussa seuraavan kerran vasta kaudella 2014, kun Pastor Maldonado valitsi sen itselleen. Solana menehtyi heinäkuussa 1969 kilpa-ajossa menetettyään McLareninsa hallinnan ja törmättyään siltaan.

## Lähteet
Talvikolmio

**Talvikolmio** on Orionin Betelgeuzen, Pienen koiran Procyonin ja Ison koiran Siriuksen muodostama tunnettu talvisen yötaivaan asterismi. Suomessa talvikolmio näkyy vaivattomasti.

## Katso myös
*Kesäkolmio

## Aiheesta muualla
*The Winter Triangle
Rome Kanda

**Rome Kanda** on japanilainen juontaja ja koomikko. Hän asuu Yhdysvalloissa. Hän juontaa ohjelmaa *[[Banzuke]]*, jossa hän esiintyy nimellä Kei Kato. Kanda on juontajana myös ohjelmassa *[[Jenkit kisaavat Japanissa]]*.

## Aiheesta muualla
* Official website
* Rome Kanda Fan Site
STS-9

**STS-9** oli Nasan avaruussukkulaohjelman yhdeksäs ja Columbia-sukkulan kuudes lento. Laukaisu tapahtui 28. marraskuuta 1983 kello 16:00 UTC-aikaa Kennedyn avaruuskeskuksesta. Lento päättyi laskeutumiseen 8. joulukuuta kello 23:47 Edwardsin lentotukikohtaan.

Lennon kuusihenkinen miehistö oli siihenastisista suurin. Komentajana toimi kokenut Gemini-, Apollo- ja sukkula-astronautti John Young. Toista kertaa avaruuteen matkasi lennon tehtäväspesialistina Skylab-astronautti Owen K. Garriott. Ensimmäisellä lennollaan olivat lentäjä Brewster H. Shaw sekä spesialistit Robert A. Parker, Byron K. Lichtenberg ja saksalainen ESA:n astronautti Ulf Merbold.

Hyötykuormana lennolla oli ensimmäistä kertaa Spacelab 1 -laboratoriomoduuli. Miehistö suoritti moduulissa yhteensä 73 eri koetta mm. fysiikasta, materiaalitutkimuksesta sekä lääke- ja tähtitieteestä.

Lennon paluu viivästyi kahdeksalla tunnilla sukkulan järjestelmiä ohjaavista neljästä tietokoneesta kahden kaatuessa. Lisäksi aivan laskeutumisen loppuvaiheessa Columbian APU-generaattoreissa syttyi polttoainevuodon seurauksena tulipalo, joka aiheutti huomattavia vaurioita generaattoreihin.

## Lähteet